कुलदीप यादव

कुलदीप यादव () (जन्म; १४ दिसम्बर १९९४) एक भारतीय क्रिकेट खिलाड़ी है जो घरेलू क्रिकेट उत्तरप्रदेश के लिए खेलते हैं। इन्होंने अपने टेस्ट क्रिकेट के कैरियर की शुरुआत ऑस्ट्रेलियाई क्रिकेट टीम के खिलाफ २६ मार्च २०१७ को की थी।

कुलदीप यादव इंडियन प्रीमियर लीग में २०१२ से २०१४ तक मुम्बई इंडियन्स के लिए खेलते थे और २०१४ से अब तक कोलकाता नाईट राइडर्स के लिए खेल रहे हैं। ये एक मुख्य रूप से गेंदबाज है।

प्रारंभिक जीवन

कुलदीप यादव का जन्म उत्तर प्रदेश के उन्नाव जिले में १४ दिसंबर १९९४ को हुआ। कुलदीप यादव के पिता का नाम राम सिंह यादव तथा माता का नाम ऊषा यादव है। कुलदीप यादव के क्रिकेटर बनने के सपने को पूरा करने के लिए उनका परिवार कानपुर शहर में बस गया। इनके पिता ईंट भट्ठे के मालिक थे। कुलदीप का बचपन से ही क्रिकेट के प्रति लगाव था, वे क्रिकेट में ही अपना भविष्य बनाना चाहते थे। वह एक बडे खिलाडी है।

कैरियर

कुलदीप यादव ने अपने कैरियर की शुरुआत टेस्ट क्रिकेट के साथ २५ मार्च २०१७ को ऑस्ट्रेलिया क्रिकेट टीम के खिलाफ धर्मशाला के हिमाचल प्रदेश क्रिकेट एसोसिएशन स्टेडियम में की थी। इसके बाद पहला एक दिवसीय अंतर्राष्ट्रीय मैच २३ जून २०१७ को विंडीज टीम के खिलाफ पोर्ट ऑफ स्पेन में की थी तो पहला ट्वेन्टी-२० अंतरराष्ट्रीय मैच ९ जुलाई २०१७ को वेस्टइंडीज के खिलाफ किंग्सटन में खेला।

टेस्ट में पदार्पण करने के बाद इन्हें फिर भारत के २०१८ में इंग्लैंड दौरे पर टेस्ट टीम मौका दिया गया।

कुलदीप यादव ने 2018 मे इंग्लैंड के खिलाफ वनडे में करियर की सर्वश्रेष्ठ गेंदबाजी की थी। कुलदीप ने अपने करियर में पहली बार पांच या इससे अधिक विकेट चटकाए. उन्होंने 25 रन देकर छह विकेट हासिल किए थे, इसके साथ ही कुलदीप ने वनडे इंटरनेशनल में बाएं हाथ के कलाई के स्पिनर के तौर पर सर्वश्रेष्ठ गेंदबाजी ( 6/25) का वर्ल्ड रिकॉर्ड बनाया है इससे पहले यह रिकॉर्ड ऑस्ट्रेलिया के ब्रैड हॉग के नाम था. उन्होंने 2005 में वेस्टइंडीज के खिलाफ मेलबर्न में 32 रन देकर 5 विकेट चटकाए थे।

कुलदीप यादव ने 2020 में वनडे इंटरनेशनल में अपने 100 विकेट पूरे किये थे | जिसके साथ ही वह भारत के लिए सबसे तेज 100 वनडे इंटरनेशनल विकेट लेने के मामले में तीसरे नंबर पर आ गए थे। उन्होंने 58 मैच खेलकर वनडे इंटरनेशनल में अपने 100 विकेट पूरे किए हैं।

सन्दर्भ

बाहरी कड़ियाँ

 

1994 में जन्मे लोग
जीवित लोग
कानपुर के लोग
भारतीय क्रिकेट खिलाड़ी
भारतीय टेस्ट क्रिकेट खिलाड़ी
कोलकाता नाइट राइडर्स के क्रिकेट खिलाड़ी
बाएं हाथ के गेंदबाज